stanford-oval/wikipedia huggingface dataset:
סוני וימס
קריירה > אירופה

ב-8 ביולי 2011, וימס חתם בז'לגיריס קובנה לחוזה של שנה אחת. החוזה שלו הסתיים במרץ 2012 אחרי שסבל מפציעה שסיימה את העונה שלו. ב-15 משחקים ביורוליג הוא סיים עם ממוצע של 15.5 נקודות ו-5 ריבאונדים למשחק.
ב-30 ביולי 2012, הוא חתם על חוזה של שלוש שנים בצסק"א מוסקבה. ב-4 ביולי 2014, האריך וימס את חוזהו במועדון עד 2017.
קריירה > החזרה ל-NBA

ב-17 ביולי 2015 חתם וימס על חוזה לשנתיים בפיניקס סאנס. במרץ 2016, לקראת סוף עונת 2015/2016, חתם במדי פילדלפיה 76'. לאחר שבעה משחקים בלבד שחררה פילדלפיה את וימס, שנשאר ללא קבוצה עד סיום העונה.
קריירה > שובו לאירופה וישראל

ביוני 2016 וימס חתם לשנתיים בקבוצת מכבי תל אביב.
במדי מכבי תל אביב הפגין וימס יחד עם יתר שחקני הקבוצה יכולת מאכזבת, בין היתר הובסה מכבי על ידי קבוצת גלאטסראיי הטורקית ב-39 נקודות ודשדשה בתחתית היורוליג, היכולת המאכזבת יוחסה למחנאות וחוסר חיבור בין השחקנים כשוימס מוזכר כאחד הגורמים המפלגים, גם פיטוריו של המאמן ארז אדלשטיין בתחילת העונה יוחסה לסכסוך עם וימס.
בינואר 2017 התפרסם כי וימס סירב להיבדק בבדיקת סמים ובעקבות הסירוב הוא הושעה בתחילה מסגל הקבוצה ולאחר מכן אף שוחרר מהמועדון.
קריירה > סין

ב-12 ביולי 2017 חתם וימס בז'ג'יאנג גולדן בולס מהליגה הסינית. לאחר מכן ב-28 בספטמבר 2017 הודיעה פיב"א כי וימס יפצה את מכבי תל אביב ב-7000 שקלים ויושעה בשל עבירת הסמים שלו לארבע שנים מפעילות במפעלי כדורסל מקצועני של התאחדות הכדורסל העולמי (כשההחלטה הזו אינה חלה על מפעלי היול"ב וליגת ה-NBA שנפרדות מפיב"א).
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | דנוור | 12 | 0 | 4.6 | 0.320 | 0.000 | 0.375 | 0.3 | 0.3 | 0.1 | 0.0 | 1.6 |
| 2009/2010 | טורונטו | 69 | 19 | 19.8 | 0.515 | 0.133 | 0.688 | 2.8 | 1.5 | 0.6 | 0.4 | 7.5 |
| 2010/2011 | טורונטו | 59 | 28 | 23.9 | 0.444 | 0.279 | 0.766 | 2.6 | 1.8 | 0.6 | 0.0 | 9.2 |
| 2015/2016 | פיניקס | 36 | 0 | 11.7 | 0.393 | 0.406 | 0.538 | 1.1 | 1.3 | 0.3 | 0.0 | 2.5 |
| 2015/2016 | פילדלפיה | 7 | 0 | 11.1 | 0.333 | 0.222 | 0.500 | 1.7 | 0.3 | 0.0 | 0.0 | 2.4 |

| קריירה |  | 183 | 47 | 18.2 | 0.465 | 0.283 | 0.702 | 2.2 | 1.4 | 0.5 | 0.2 | 6.5 |
סטטיסטיקת קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | ז'לגיריס קובנה | 15 | 15 | 29.9 | 0.474 | 0.360 | 0.686 | 5.0 | 1.3 | 0.9 | 0.2 | 15.5 |
| 2012/2013 | צסק"א מוסקבה | 28 | 27 | 28.8 | 0.472 | 0.385 | 0.813 | 2.9 | 2.1 | 0.8 | 0.1 | 13.7 |
| 2013/2014 | צסק"א מוסקבה | 29 | 27 | 28.5 | 0.442 | 0.354 | 0.754 | 3.5 | 3.7 | 0.9 | 0.2 | 12.2 |
| 2014/2015 | צסק"א מוסקבה | 26 | 22 | 26.9 | 0.425 | 0.371 | 0.792 | 4.0 | 3.5 | 1.0 | 0.2 | 13.1 |

| קריירה |  | 98 | 91 | 28.4 | 0.451 | 0.368 | 0.766 | 3.7 | 2.8 | 0.9 | 0.2 | 13.4 |
הערות שוליים

↑  אור שקדי‏, בעקבות פרשת הסמים: סוני ווימס הורחק לארבע שנים מכל פעילות של פיב"א, באתר וואלה, 28 בספטמבר 2017
סינדיקליזם

סינדיקליזם (Syndicalism) היא אידאולוגיה פוליטית וכלכלית התומכת בהעברת השליטה בתעשייה ובממשל לידי פדרציות של ארגוני עובדים. המונח "סינדיקליזם" נגזר מן המילה הצרפתית "סינדיקט", או איגוד מקצועי.
אחד ההוגים הבולטים של הסינדיקליזם היה ז'ורז' סורל, מהפכן צרפתי, אשר דגל במהפכנות אידיאליסטית ככלי להתחדשות מוסרית. סורל ראה באלימות דרך פעולה חיובית ומטהרת, והטיף להרס המדינה הקיימת ובניית מדינה חדשה תחתיה.
הסינדיקליזם מתבסס על האינטרס המהפכני של האיגוד המקצועי. האיגוד המקצועי נתפס כגורם מהפכני שכן מנהיגיו וחבריו הם בעלי תודעה, סולידריות וחיזוק הדדי. הסינדיקליסטים חסידי סורל מייחסים חשיבות מכרעת לגורמים אי רציונליים בפוליטיקה: לרגש, למיתוסים ולגיבורים.
יישומים

יסודות של חשיבה סינדיקליסטית ניתן למצוא גם ברבים מארגוני העובדים האירופאים ובייחוד בארגוני העובדים הסקנדינביים. בארגוני העובדים הסוציאל-דמוקרטים בסקנדינביה התפתחו לא מעט יסודות של גישה סינדיקליסטית. למשל דמוקרטיה ישירה בהחלטות מרכזיות, הנהגות בנות הדחה מלמטה, דגש חזק על חופש השביתה ושימוש בשביתות סולידריות ועוד.
בין הגורמים לתכונות אלו ניתן למנות:
העדר יכולת לנהל פוליטיקה פרלמנטרית אפקטיבית עד סמוך לפרץ מלחמת העולם הראשונה ובמהלכה, עקב מבנה הפרלמנטים ושיטת הבחירות.
תחרות החל מ-1910, בעיקר בשוודיה, מצד הארגון האנרכו-סינידקליסטי הפורש SAC (הארגון האנרכו-סינידקליסטי השני בגודלו בעולם ב-2004, כשמנה כ-7,500 חברים).
תאורטיקנים סוציאל-דמוקרטים סקנדינבים שהרבו להדגיש את תפקידם המרכזי של ארגוני העובדים במימושו של כל חזון "סוציאליסטי" עתידי.
גם ארגון העובדים הגדול בצרפת, C.G.T, ששנים רבות נתפס כקשור במפלגה הקומוניסטית הצרפתית, החל את דרכו עם הקמתו ב-1895 כארגון סינדיקליסטי רדיקלי שרק סמוך למלחמת העולם הראשונה החל לפתח קשרים חזקים עם המפלגה הסוציאליסטית הצרפתית.
לקריאה נוספת

ז'ורז' סורל, קטעים נבחרים: מתוך הרהורים על האלימות ואשליות הקידמה, ליקט זאב שטרנהל; (תרגם: דוד לזר), ירושלים: האוניברסיטה העברית - הפקולטה למדעי החברה - החוג למדע המדינה, תשכ"ז.
עטלפון ריפל

| עטלפון ריפל |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: נשפוניים
סוג:: עטלפון
מין:: עטלפון ריפל
שם מדעי
 Pipistrellus rueppellii ‏פישר, 1829

עטלפון ריפל (שם מדעי: Pipistrellus rueppellii) הוא עטלף ממשפחת הנשפוניים, הקרוי על שמו של אדוארד רופל – חוקר טבע גרמני בן המאה ה-19. מין זה מקורו באפריקה.
תיאור המין

גודלו של עטלפון ריפל הוא כעשרה סנטימטרים, ומשקלו כשבעה גרם. זנבו יכול להגיע עד אורך 3.8 סנטימטרים, וזרועותיו עד 3.4 סנטימטרים. פרוותו של העטלפון, המצויה על חלקי הגוף העליונים, עדינה וצפופה. חלקו העליון של הגוף בגוון חום כהה, ואילו חלקו התחתון בצבע לבן. כנפיו של עטלפון ריפל קצרות יחסית ורחבות, וצבען חום. הגפיים, הזנב והגרון שחורים, ואוזניו ארוכות ובגוון חום כהה.
מין זה שייך לסוג עטלפון אך לעיתים נחשב למין יחיד בסוג vansonia.
מקור השם

עטלפון ריפל נושא את שמו של הזואולוג והחוקר אדוארד רופל, שלא מעט בעלי חיים קרויים על שמו. למשל: שועל החולות, חומט גמד או סבכי שחור-גרון (Sylvia rueppellil).
מזון ותנאי מחיה

עטלפון ריפל ניזון מחרקים, כגון זבובים ופרפרים, המרוכזים בדרך כלל מעל מקווי מים. לפיכך, אחת הפעולות הנעשות לצורך שמירה על מין זה היא הגנה על מקווי מים פתוחים.
עטלפון ריפל שוכן גם בסדקים, בסלעים ובבניינים מסוגים שונים. בכל אתר נצפים רק פרטים בודדים שלו.
תפוצה

עטלפון ריפל מגיע במקור מאפריקה, והוא מצוי לרוב באזורים מדבריים ויבשים, כמו: זימבבואה, זמביה, מלוואי וקונגו.
אוכלוסיית עטלפון הריפל בישראל מונה מאות בודדות של פרטים. העטלפון נצפה באזור הצפון, בעיקר בחיפה, ומעל בריכות בשולי דרום ים המלח ומצפון לערבה. נוסף על כך נצפה העטלפון בנחל בשור, בנחל צין ובאילת.
בשנת 2012 נאסף עטלפון ריפל פצוע שנמצא באזור תחנת הכוח רוטנברג בקרבת הגן הלאומי באשקלון, והועבר לטיפול בבית החולים לחיות בר.
הערות שוליים

↑  עטלפון ריפל באתר הרשימה האדומה של IUCN
1 2 3 4 5  "עטלפון ריפל". מן השדה. 2014-07-10. נבדק ב-2018-05-07.
1 2 3  החברה להגנת הטבע - עֲטַלֵּפוֹן רִיפֶּל*, באתר www.teva.org.il
1 2  [http://www.africanbatconservation.org/downloads/Vespertilionidae%20species%20profiles.pdf Vespertilionidae
Plain-faced bats], African Bat Conservation Species Guide to Bats of Malawi
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
סימוסוכוס

| סימוסוכוס |
| --- | --- |
  איור והשוואה לאדם של סימוסוכוס
תקופה
קרטיקון עליון 70–66 מיליון שנה לפני זמננו PreЄ Є O S D C P T J K Pg N     
מיון מדעי
סוג:: סימוסוכוס
מין:: Simosuchus clarki
שם מדעי
 Simosuchus
שלד של סימוסוכוס
סימוסוכוס (שם מדעי: Simosuchus; משמעות השם מיוונית: "תנין פחוס-אף") הוא סוג של זוחל דמוי-תנין פרהיסטורי אשר חי בסוף הקרטיקון, לפני 66–70 מיליון שנה. המאובנים של זוחל זה התגלו בשנת 2000 במחוז מאהאז'אנגה(אנ'), ליד העיר מאהאז'אנגה שבמדגסקר.
תנין זה הגיע לאורך 0.75 מטר ודמה במראהו לכלב מסוג פאג, עם הלסת הקצרה שפנתה מעט כלפי מעלה בקצוות. היו לו ראש קטן ורחב ובו שיניים קטנות בלסת העליונה בעוד הלסת התחתונה הייתה חשופה משיניים. ככל הנראה התאים מבנה הלסת לתזונה המבוססת על עלים אותם תלש עם לסתו. הוא היה ארבע-רגלי עם מפרקים שנעו בזווית 45 מעלות מהגוף וגופו כוסה בלוחיות צפופות של שריון עשוי אוסטאודרם לאורך הגב ופלג הגו העליון, והסתיים בזנב קצר ומשולש.
הסימוסוכוס היה שוכן יבשה שהשתייך לקבוצה הנכחדת זיפוסוכיה (אנ'), לה השתייכו גם הארריפסוכוס והנוטוסוכוס; מאפיינם העיקרי היה הלסתות הקצרות והחוטם הרחב שלהם. יצור זה, שחי לצד דינוזאורים שונים ממדגסקר, כמו המג'ונגזאורוס והרפטוזאורוס, נכחד לפני 66 מיליון שנה עם הכחדת הקרטיקון הגדולה.
ספידבול (קומיקס)

| --- | --- |

רוברט בולדווין, כפי שהוא מופיע כספידבול וכפנאנס על עטיפת החוברת Avengers: The Initiative #29 מאוקטובר 2009, אמנות מאת מתיאו דה לונגיס.
 סוג:  גיבור-על
 הוצאה לאור:  מארוול קומיקס
 הופעה ראשונה:  The Amazing Spider-Man Annual #22 (ספטמבר 1988)
 יוצרים:  רוג'ר סטרן סטיב דיטקו
 מידע
 שם אמיתי:  רוברט "רובי" בולדווין
 כינויים:  רובי, פנאנס, הפלא המחופש, בוב טרנר
 סטטוס:  פעיל
 כוחות:  מניפולציית כוחות, שדה אנרגיה קינטית לשעבר: יצירת מטחי אנרגיה מתפוצצים
 חבר בקבוצה:  הלוחמים החדשים
 חבר לשעבר בקבוצה:  אקדמיית האוונג'רס ת'נדרבולטס בקרת נזקים
 דמויות קשורות
 משפחה:  ג'סטין בולדווין ומאדי ניילור (הורים)
 אויבים:  Nitro 
 
ספידבול (באנגלית: Speedball, בתרגום לעברית: "כדור מהיר") הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת The Amazing Spider-Man Annual #22 מספטמבר 1988, ונוצרה בידי הכותב רוג'ר סטרן והמאייר סטיב דיטקו.
ספידבול הוא האלטר אגו של רוברט "רובי" בולדווין, נער צעיר שנחטף על ידי מיזם ניסיוני סודי. בולדווין הסקרן צפה בניסוי סודי על מקור אנרגיה רב ממדים, אך כשהניסוי השתבש רוברט ספג חלק מכוחו. כתוצאה מכך, הוא קיבל יכולת ליצירת שדה אנרגיה קינטית, המיוצג כסוג של בועות אנרגיה. רוברט נהיה חבר מייסד של קבוצת הלוחמים החדשים, ואף נהיה חבר ואיש סודו של נובה, וזאת לאחר שהוא מאמץ את הכינוי ספידבול.
במהלך אירועי מלחמת אזרחים, רוברט חש ברגשות אשם על מותם של 612 אזרחים, מתוכם 60 ילדים. כתוצאה מכך, הוא עוטה על עצמו חליפת שריון בעלת 612 דוקרנים הנעוצים בעורו - תזכורת מתמדת לאסון לו הוא גרם. בנוסף, הוא מפתח כוחות יצירת מטחי אנרגיה, מצטרף לקבוצת ת'נדרבולטס הרצחנית ומאמץ את שם הקוד '"פנאנס". לאחר קרב עם נובה, רוברט חוזר לדרכיו כספידבול, אך כשקבוצת הלוחמים החדשים מתפרקת, הוא מצטרף לאקדמיית האוונג'רס. בהמשך, ספידבול יוצא מהקבוצה, ומקים את קבוצת הלוחמים החדשים מחדש. הוא מצרף אליה את ג'סטיס ואת נובה החדש.
את דמותו של ספידבול בסדרת הלייב אקשן "הלוחמים החדשים" עתיד לגלם השחקן קלום וורת'י.
סידר סיטי

| --- | --- |

 מדינה:  ארצות הברית ארצות הברית
 מדינה:  יוטה יוטה
 מחוז:  מחוז איירון
 תאריך ייסוד:  11 בנובמבר 1851 
 על שם:  ערער 
 שטח:  93.114355 קמ"ר
 גובה:  1,782 מטרים
 אוכלוסייה:  ‏
  ‑ בעיר:  35,235 (1 באפריל 2020)
 קואורדינטות:  37°40′57″N 113°04′28″W﻿ / ﻿37.6825°N 113.07444444444°W﻿ / 37.6825; -113.07444444444 
 אזור זמן:  UTC-7
 http://www.cedarcity.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סידר סיטי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סידר סיטי(למפת יוטה רגילה) סולט לייק סיטי פרובו וסט ג'ורדן סנט ג'ורג' עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח סידר סיטי(למפת יוטה מוגדלת) סולט לייק סיטי פרובו וסט ג'ורדן סנט ג'ורג' עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח סידר סיטי  he tabBackground:;tabBorder:#aaa;defaultTab:0;
 
סידר סיטי (אנגלית: Cedar City) היא עיר במחוז איירון שבמדינת יוטה שבארצות הברית. היא שוכנת 400 ק"מ דרומית לסולט לייק סיטי ו-290 ק"מ צפונית ללאס וגאס. העיר היא ביתה של אוניברסיטת דרום יוטה. לפי מפקד האוכלוסין משנת 2010, אוכלוסיית העיר מונה 28,857 בני אדם.
היסטוריה

העיר יושבה בסוף שנת 1851 על ידי מורמונים שמקורם מפרוואן שביוטה, שנשלחו במטרה להקים אתר לעבודות ברזל. האתר קיבל את השם "פורט סידר" או "סידר סיטי" על שם העץ המקומי (ארז, באנגלית נקרא Cedar. למעשה לא היה זה ארז כלל אלא ערער). שתי קבוצות של גברים בהנהגתו של הנרי לנט הגיעו למקום ב-11 בנובמבר 1851, בעיצומה של סופת שלגים. בשנת 1855 הוקם אתר עבודות חדש במיקום אחר על פי הצעתו של בריגהם יאנג; סידר סיטי של ימינו ממוקמת במיקום זה. סידר הפכה לעיר ב-18 בפברואר 1868.
אתר עבודות הברזל נסגר כבר ב-1858, אולם עבודות כריית הברזל באזור נמשכו עד שנות ה-80 של המאה ה-20. סיום סלילת הרכבת לעיר בשנת 1923 ביססה את האזור כמרכז תיירותי לבאים לפארק לאומי ברייס קניון, פארק לאומי ציון, פארק לאומי גרנד קניון והמונומנט הלאומי סידר ברייקס. העיר הפכה להיות מרכז תיירותי, מסחרי, אקדמי ואמנותי של דרום-מערב יוטה.
דמוגרפיה

על פי מפקד האוכלוסין משנת 2010, בעיר 20,527 בני אדם, 6,486 משקי בית ו-4,682 משפחות. הצפיפות בעיר היא 394.5 לקמ"ר. בעיר 7,100 יחידות דיור. ההרכב הגזעי של העיר הוא 92.06% לבנים, 2.53% אפריקאים-אמריקאים, 1.11% ילידים אמריקאים, 0.47% אסיאתים, 1.65% מגזעים אחרים ו-1.68% ממוצא של שני גזעים או יותר. היספנים או לטינים מכל גזע מהווים כ-4.14% מהאוכלוסייה.
ההכנסה החציונית של משקי הבית בעיר היא $32,403 וההכנסה החציונית למשפחה היא $37,509. כ-14.5% מהמשפחות ו-22.1% מהאוכלוסייה היו מתחת לקו העוני, כשבהם 20.2% מתחת לגיל 18 ו-4.2% בני 65 ומעלה.
גאוגרפיה ואקלים

העיר ממוקמת בדרום-מזרח האגן הגדול, וכ-32 ק"מ צפונה ממדבר מוהאבי. גובהה הוא 1,780 מטר מעל פני הים כך שמזג האוויר בה קריר יותר וצחיח פחות מהשכיח באזור. על פי מפקד האוכלוסין משנת 2010, שטחה של העיר הוא 52 קמ"ר.
עלי פודרימיה

| --- | --- |

 לידה:  1 באוגוסט 1942 ג'קובה, הרפובליקה הפדרלית הסוציאליסטית של יוגוסלביה 
 פטירה:  21 ביולי 2012 (בגיל 69) Olmet-et-Villecun, צרפת 
 מדינה:  קוסובו 
 לאום:  Albanians in Kosovo 
 מקום לימודים:  אוניברסיטת פרישטינה 
 שפות היצירה:  אלבנית 
 חתימה:   
 
עלי פודרימיה (באלבנית: Ali Podrimja;‏ 1 באוגוסט 1942 – 21 ביולי 2012) הוא מחשובי המשוררים האלבנים בימינו.
ביוגרפיה

נולד בשנת 1942 בעיירה ג'קובה שבקוסובו, ושם עברה עליו ילדותו, בתנאים קשים. הוא למד לשון וספרות אלבנית באוניברסיטת פרישטינה ופרסם את שיריו הראשונים כבר בעת לימודיו בתיכון, בשנת 1957, בכתב-העת הספרותי "החיים החדשים". שירתו עוסקת בעיקר בגורל האלבנים ובמצוקת האדם החי במשטר טוטליטרי. גם מות בנו לוּמִי הטביע חותם עז על יצירתו. שירתו המאופיינת בפשטותה, בחרוזיה החופשיים ובדימוייה הבלתי-צפויים תורגמה בחלקה, בין השאר, לגרמנית ולשוודית. רמי סערי תרגם לעברית אחדים משירי פודרימיה, ואלה ראו אור בין השנים 1999 ו-2001 במוסף הספרות של עיתון הארץ וכן באחדים מגיליונות כתב-העת "הליקון". בין יצירותיו של פודרימיה נמנים ספרי השירה "המטפחות מברכות לשלום" (1963), "הכאב היפה" (1967), "צל האדמה" (1971), "אני מאמין" (1976), "לוּמִי" (1982), "חיוך בתוך כלוב" (1993) ו"חרקירי" (1999).
ספיד מטאל

| --- | --- |

 מקורות סגנוניים:  הגל החדש של ההבי מטאל הבריטי, הבי מטאל, פאנק רוק
 מקורות תרבותיים:  סוף שנות השבעים ותחילת שנות השמונים, בעיקר בבריטניה
 מוצא:  הממלכה המאוחדת 
 נגזרות:  מטאל נאו-קלאסי, פאוור מטאל, ת'ראש מטאל, בלאק מטאל
 נושאים קרובים
 מטאל קיצוני, שרדינג
 
ספיד מטאל (באנגלית: Speed Metal) הוא תת-ז'אנר של מוזיקת הבי מטאל שמקורו בסוף שנות ה-70 של המאה ה-20 בשורשי הגל החדש של ההבי מטאל הבריטי (NWOBHM). תת-ז'אנר זה מתואר על ידי Allmusic כמוזיקה "מהירה מאוד, שוחקת ותובענית מבחינה טכנית".
ספיד מטאל בדרך כלל נחשב כפחות שוחק ויותר מלודי מאשר ת'ראש מטאל. עם זאת, ספיד מטאל הוא בדרך כלל מהיר ואגרסיבי יותר מה-הבי מטאל המסורתי, וגם מראה נטייה רבה יותר לסולו וירטואוזי וכולל מעברים אינסטרומנטליים קצרים. שירי ספיד מטאל עושים שימוש לעיתים קרובות בשירה אקספרסיבית מאוד, אך בדרך כלל נוטים פחות להשתמש בשירה "קשה" מאשר שירי ת'ראש מטאל.
הערות שוליים

↑  Keith Kahn-Harris, Extreme metal: music and culture on the edge, Oxford New York: Berg, 2007, עמ' 31, ISBN 978-1-84520-399-3
↑  Speed/Thrash Metal Music Style Overview, AllMusic (באנגלית)
↑  "The Best Speed Metal Albums", Heavy Metal Encyclopedia (ארכיון)
↑  Motörhead Songs, Albums, Reviews, Bio & More ..., AllMusic (באנגלית)
↑  "Queen: Sheer Heart Attack Review", BBC Music
↑  "Anvil On Deep Purple's "Highway Star"" by Anvil | Show Clip | VH1.com, web.archive.org, ‏2011-06-05
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל : 
מוטורהד ב-2005
עלי עות'מאן

ערך זה עוסק בכדורגלן בני סכנין. אם התכוונתם לכדורגלן הפועל ירושלים בעבר, ראו .
עלי עות'מאן (בערבית: علي عثمان; נולד ב-8 בפברואר 1987) הוא כדורגלן ערבי-ישראלי המשחק בעמדות המגן הימני והקשר האחורי בקבוצת צעירי סכנין.
קריירה

עות'מאן גדל במחלקת הנוער של בני סכנין, ועבר דרך הקבוצות הצעירות השונות של המועדון. הוא החל את דרכו בתפקיד הקשר אך כשהגיע לקבוצת הנוער הוסט לעמדת המגן הימני. בעונת 2004/2005 ערך עות'מאן את הופעת הבכורה שלו בקבוצה הבוגרת של בני סכנין, במשחק מול מ.ס. אשדוד בגביע הטוטו. בעונה זו ובשנתיים הבאות הוא המשיך לשחק בעיקר בקבוצת הנוער. לקראת סיום עונת 2006/2007, תחת המאמן אלישע לוי, הפך עות'מאן לשחקן קבוע בקבוצה הבוגרת, אך שימש בעיקר כשחקן מחליף. בעונת 2008/2009, תחת הדרכתו של המאמן ערן קוליק שהגיע לקבוצה באמצע העונה, עשה עות'מאן את התקדמותו הגדולה, והפגין יכולת מרשימה שהפכה אותו לאחד מטובי המגנים בליגת העל. הוא שיחק ב-31 משחקי ליגה בעונה זו, ובישל פעם אחת.
בספטמבר 2009 עבר עות'מאן למכבי חיפה ששילמה עבורו כחצי מיליון דולר, והוא חתם לשלוש שנים במועדון עם אופציה לשנתיים נוספות. בעקבות החתימה, השתתף עות'מאן עם מכבי חיפה בשלב הבתים של ליגת האלופות באותה עונה, והחל לתפקד לעיתים גם כקשר אחורי. במאי 2010 זומן עלי עות'מאן לראשונה לנבחרת ישראל, וערך את הופעת הבכורה שלו במשחק ידידות מול נבחרת אורוגוואי. את הופעתו השנייה והאחרונה במדי הנבחרת ערך כעבור ארבעה ימים במשחק ידידות מול נבחרת צ'ילה.
במכבי חיפה סבל עות'מאן מפציעות וקיבל מעט דקות משחק, וב-25 ביוני 2012 הושאל לעונה אחת לבני סכנין. בתום תקופת ההשאלה שוחרר ממכבי חיפה וחתם על חוזה חדש בסכנין. בעונת 2015/2016 כבש ארבעה שערי ליגה. בתום עונת 2018/2019 ירד עם הקבוצה לליגה הלאומית.
ביוני 2021 חתם בהפועל קלנסווה. בינואר 2022 הצטרף לאיחוד בני שפרעם.
הערות שוליים

↑  איציק יצחקי‏, עלי עות'מאן חתם ל-3 שנים במכבי חיפה, באתר וואלה, 31 באוגוסט 2009
↑  יעל שחרור, אימון בכורה לפרננדז, שכטר: "הוא שחקן מוכשר", באתר ynet, 18 במאי 2010
↑  דורון בן דור, ‏לאחר חמש שעות של מו"מ, עות'מאן חתם בסכנין, באתר ONE‏, 25 ביוני 2012
↑  מיכאל וייסרמן, ‏‏עובר לליגה ב': עלי עותמאן חתם בהפועל קלנסווה, באתר ספורט1, 26 ביוני 2021
סינדרום באלינט

תמונה המציגה את האונות במוח האנושי, כולל האונה הפריאטלית (מסומנת בצהוב). פגיעה דו-צדדית באונות הפריאטליות עשויה להוביל להופעת סינדרום באלינט, המאופיין בקשיים בעיבוד מרחבי ותפיסתי, כגון אטקסיה אופטית, אסימולטגנוזיה ואפזיה של המבט.
תסמונת באלינט היא הפרעה נוירולוגית. התסמונת אובחנה על ידי הנוירולוג היהודי-הונגרי רז'ה באלינט (Bálint Rezső) בשנת 1909, ונקראה על שמו. החולים בתסמונת סובלים ממספר הפרעות: סימולטנאגנוזיה (אגנוזיה המתבטאת באי-יכולת לתפוס חזותית שני אובייקטים במקביל), אטקסיה ויזואלית (קושי בהושטת יד לחפצים ותיאום עין-יד, גם אם הם נתפסו ויזואלית באופן תקין) ואפרקסיה אוקולומוטורית (קושי במיקוד המבט).
גורם

התסמונת נגרמת עקב פגיעה דו צדדית באזורים אחוריים של האונות הפריטאליות. פגיעה זו מתרחשת לרוב בעקבות ירידה באספקת הדם לאזורים אלו הנמצאים על גבול אספקת הדם של שני כלי הדם העיקריים למוח, שבץ, מחלת אלצהיימר, חבלה וסיבות נוספות.
טיפול

לרוב, הטיפול בתסמונת באלינט הוא פונקציונלי. המטופל מתבקש לבצע את ההתנהגות הפגועה על מנת להתגבר על הקשיים, בין אם על ידי שינוי הסביבה או על ידי יצירת התנהגות אלטרנטיבית שתפצה על קשייו הנוכחיים. דרך נוספת היא אימון סנסומוטורי, שמטרתו לשפר את מצבה של מערכת העצבים המרכזית וכך לסייע למטופל להתגבר על הקשיים. שיטה אחרת היא אימון של הנבדק במספר מצבים, על מנת לאפשר לו להפעיל אסטרטגיות התנהגות שונות בסביבות שונות.
הערות שוליים

↑  Al-Khawaja. (2001) Neurovisual rehabilitation in Balint’s syndrome. Journal of Neurology, Neurosurgery and Psychiatry.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עלי עפיף

עלי עפיף (נולד ב-20 בינואר 1988) הוא כדורגלן קטרי ממוצא תימני וטנזני המשחק בעמדת החלוץ בא-דוחייל ובנבחרת קטר.
חיים אישיים

לעפיף שישה אחים ואחיות. אביו, חסן עפיף אל יאפיי הוא ממוצא תימני שנולד בעיר מושי שבטנזניה. הוא שיחק בקבוצות בליגה המקומית ובסומליה עד שהגיע לקטר כדי לשחק עבור אל איתיחאד. אמו, פאיזה מגיעה מתימן.
לעלי יש אח כדורגלן בשם אכרם עפיף, המשחק גם הוא בנבחרת.
תארים

ליגת העל הקטרית: 2003/2004, 2005/2006, 2006/2007
גביע האמיר הקטרי: 2005, 2007
גביע קטר: 2006, 2007, 2008
גביע שייח' יאסים: 2006
גביע כוכבי קטר: 2010
ליגת האלופות האסיאתית: 2011
ליגת העל הקטרית: 2011/2012, 2013/2014, 2014/2015, 2016/2017, 2017/2018
גביע האמיר הקטרי: 2016, 2018
גביע קטר: 2013, 2015, 2018
גביע השייח' יאסים: 2015, 2016
גביע אסיה בכדורגל: 2019
עבד אל-באסט סיידא

עבד אל-באסֶט סיידא (בערבית: ‏عبد الباسط سيداקובץ:En-us-Abdulbaset Sieda from Syria pronunciation (Voice of America).ogg‏Ⓘ‏; נולד ב-22 ביוני 1956) הוא פוליטיקאי סורי-כורדי, נשיא המועצה הלאומית של סוריה.
סיידא הצטרף למועצה הלאומית של סוריה כפעיל עצמאי שאינו חבר מפלגה פוליטית, ונבחר לוועד הפועל. הוא היה ראש מחלקת זכויות האדם שלה. ביוני 2012 הוא נבחר להחליף את בורהאן ע'ליון בראש המועצה הלאומית.
לאחר בחירתו הוא הודיע על הרחבת הרפורמות במועצה, מה שהפך אותו ליותר ליברלי ודמוקרטי. הוא גם חיזק את הקשרים עם הצבא הסורי החופשי.
ערך זה הוא קצרמרבנושא אישים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007313181005171  GND: 1229698485  ISNI: 0000 0001 2140 5291  LCCN: n88287984  VIAF: 76727624   WorldCat (עם VIAF): 76727624
סימוקיון

| סימוקיון |
| --- | --- |

תקופה
סוף מיוקן- תחילת פליוקן 14–5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: פנדות אדומות
סוג:: סימוקיון
שם מדעי
 Simocyon ‏וגנר, 1858

איור של גולגולת ופני היצור
סימוקיון (שם מדעי: Simocyon; משמעות השם: "כלב קצר־פנים") הוא סוג של יונק טורף נכחד שהיה קרובה של הפנדה האדומה והשתייך למשפחה פנדות אדומות. הוא חי בין סוף המיוקן לתחילת הפליוקן באירופה, אסיה, אפריקה וגם באמריקה הצפונית, ובגודלו וצורת חייו דמה לפומה באורך של 1.5 מטר ומשקל של מעל 70 ק"ג בממוצע.
המאובנים של טורף זה תוארו ב־1858 בידי החוקר הגרמני יוהאן אנדראס ווגנר (אנ'). מאובנים אלה היו שונים ממרבית הטורפים כיום ולאחר מחקר של מבנה השיניים, האוזניים והקרסוליים נראה שהיצור הגדול דמה במראהו לפנדה אדומה אך היה גדול ממנה בהרבה וכן היה טורף מובהק בניגוד לפנדה המודרנית. הלסתות שלו היו בעלות עוצמת נשיכה חזקה כמו של צבוע. ואולם ממבנה פרק כף הרגל והקרסוליים נראה שיכל לטפס על עצים באופן המזכיר פנדה אדומה.
מין זה היה כנראה טורף־על או לפחות אוכל נבלות בתחומי מחייתו, אך ייתכן שמאבק עם טורפים מוצלחים ממנו כמו חתוליים גדולים או דובים הכחיד אותו לבסוף.
מינים

Simocyon batalleri
Simocyon diaphorus
Simocyon hungaricus?
Simocyon primigenius